text: 陸從諭，字耳宣，浙江嘉興府平湖縣人。生平.總角補弟子員，即究心理學，旁及諸子百家，冀為通儒，苦志下帷，寒暑不輟。萬曆二十二年己未科進士，授國子監博士，歷工部屯田司員外。無子，其卒也，囊橐蕭然，稱貸成殮。初，從諭婦翁歿，子女俱幼，從諭外禦其侮，為撫養婚嫁成立，人以為有謝弘微之風。家族.弟陸從誥，字具評，天啟元年辛酉舉人，學業醇至，能為人師，狷介不苟取與，人鹹稱之。
metadata: erhwenkuo/wikipedia-zhtw
metadata: 陸從諭
metadata: https://zh.wikipedia.org/wiki?curid=7480941